
Argument

“ Lăsaţi copilul să vadă, să audă, să descopere, să cadă, să se ridice şi să se înşele. Nu folosiți cuvinte când acțiunea, faptul însuși, sunt posibile.”






Pestalozzi
Pornind de la acest îndemn, trebuie să-i învățăm pe copii să învingă dificultățile prin intervenții reale, posibile, să-i situăm în dialog cu mediul sau să-i facem să-şi exerseze capacitatea de a opta și de a decide.

Curriculum integrat

· educaţia organizată într-un mod care taie graniţele dintre discipline;

·  priveşte învăţarea într-un mod holistic, reflectând lumea reală, care este la rândul ei interactivă;

Predarea integrată a cunoştinţelor 

·  strategie modernă de organizare şi desf. a conţinuturilor; 

·  activitate in care se îmbrăţişează metoda de predare-învăţare a cunoştinţelor, îmbinând diverse domenii în constituirea deprinderilor şi abilităţilor preşcolarităţii;

·  obiectivele învăţării au ca referinţă nu o categorie de activitate ci o tematică unitară, comună mai multor categorii; 
· - integrarea  rupe hotarele diferitelor categorii de activităţi şi grupează cunoaşterea în funcţie de tema propusă de educatoare, ori de copii.

Activități integrate

· - abordarea realității se efectuează printr-un demers global; 

· - dispar granițele dintre categoriile și tipurile de activități didactice;

· - există un scenariu unitar în care tema se lasă investigată cu mijloacele diferitelor științe; 

· - conținuturile au subiect comun care urmează a fi elucidat în urma parcurgerii acestora și atingerii obiectivelor comportamentale avute în vedere.

      Abordarea integrată a predării asigură stimularea copiilor pe mai multe domenii de dezvoltare, acordându-le egală atenție tuturora.

Modele de integrare ale curriculumului

· 1. Activitate integrată care înglobează toate activitățile din programul unei zile;
· 2. Activitate integrată care înglobează ALA și ADE din ziua respectivă;
· 3. Activitate integrată care înglobează ADE dintr-o zi;
· 4. Activitate integrată in care activitatea de bază este un anumit tip de ADE din ziua respectivă , în care sunt înglobate elemente din mai multe DE, indiferent de programul zilei.
Proiectarea didactică integrată

· - educatoarea stabilește clar, precis, obiectivele și conținuturile activităților zilnice;

· - pe baza acestor concepte - un scenariu cât mai interesant al zilei  Acesta debutează cu o motivare (“o poveste”), care are menirea de a direcționa activitatea copiilor spre elucidarea problematicii temei;

· - în vederea realizării obiectivelor propuse, pentru fiecare activitate comună se gândește atent la repartizarea sarcinilor activităților zilnice la fiecare zonă/arie/sector de activitate. În zonele de lucru (Biblioteca; Știința; Arta; Construcții; Joc de rol;) se pot desfășura secvențe  din activitățile comune și anume,  acelea care prezintă un interes deosebit pentru copii și care să permită realizarea obiectivelor.


          Valorificând contextul ludic, întregul program se desfășoară prin joc, dar nu un joc întâmplător, ci unul organizat, în care copilul are prilejul să exploreze medii diferite și să îndeplinească sarcini fie individual, fie în grup.

Integrarea curriculară în grădiniță

Literatura pedagogică actuală descrie integrarea curriculară drept o modalitate inovatoare de proiectare a curriculum-ului, care presupune sintetizarea si organizarea didactică a conținuturilor din domenii diferite ale cunoașterii, astfel încât să se asigure achiziția de către copii a unei imagini coerente, unitare despre lumea reală. Termenul curriculum integrat , așa cum este definit de diverși autori (V. Chiş,2001, Creţu. C. 1999, Cristea S. 2000) sugerează în primul rând corelarea conținuturilor, însă acest demers necesită o abordare curriculară în care punctul de pornire este cel mai adesea finalitatea/finalitățile urmărite, în funcție de care sunt alese toate celelalte componente ale procesului instructiv – formativ.

În practica educaționala recomandarea proiectării integrate a curriculum-ului este considerată o provocare pe care învățământul preșcolar și-a asumat-o atât la nivelul proiectării documentelor curriculare cât și la nivelul micro pedagogic, al practicii zilnice. 
Structurarea flexibilă a conținuturilor oferă cadrelor didactice care lucrează la acest nivel o libertate de decizie aproape deplină cu privire la tipurile de conținuturi pe care să le ofere copiilor și o autonomie sensibil egală în privința metodologiei de propunere a acestor conținuturi. Singura reglementare formală este data de sistemul finalităților cu grade diferite de generalitate, predefinite, care constituie punct de plecare pe tot parcursul procesului de instruire și formare și, în final, în acțiunea de evaluare a performanțelor învățării. În plus, promovarea ideii planificării pe teme și încurajarea utilizării metodei proiectelor în activitățile didactice cu preșcolarii sunt inițiative ce explicitează şi facilitează acest demers al abordării integrate a curriculum-ului. 

Structura unui proiect de activitate integrată
DATA:
UNITATEA DE INV.
Grupa:
Tema anuală:
Tema săptămânii/activităţii: 

Forma de realizare: activitate integrată 

·  activitate integrată de o zi ( ALA 1 + ADE + ALA2);

·  activitate integrată care înglobează UN ALA + ADE din ziua respectivă; 

·  activitate integrată care înglobează ADE dintr-o zi; 

·  un anumit tip de activitate , care înglobază elemente din mai multe DE

Tipul activităţii:   

·  Predare-învăţate

·  Formare de priceperi şi deprinderi

·  Consolidare a cunoştinţelor, priceperilor şi deprinderilor

·  De evaluare

Componenţa activităţii (una din cele patru variante):


·   ALA1+ ADE( DLC, DŞ1,DŞ2, DEC, DOS, DPM);+ ALA2
·  ALA 1 + ADE ( DLC, DŞ1,DŞ2, DEC, DOS, DPM);

·  ADE+ADE
·  activitate integrată in care activitatea de bază este un anumit tip de ADE din ziua respectivă , în care sunt

 înglobate elemente din mai multe DE, indiferent de programul zilei (similar activitate interdisciplinara)

Mijloc de realizare: observare, povestire, joc didactic, joc de rol, artă…

Scopul activităţii:  - este unul singur şi se stabileşte în funcţie de tipul activităţii şi de mijloacele de realizare

Obiective operaţionale: = ce trebuie să ştie copilul la sfârşitul activităţii. Nu mai mult de 5 obiective operaţionale. 

Strategii didactice: 

·  Metode şi procedee:

·  Metode de evaluare: 

·  Mijloace didactice:

Forma de organizare: frontal, pe grupuri mici, individual

Durata activităţii:
BIBLIOGRAFIE
